ร้านนี้มีชื่อร้านว่า sab d' original เป็นร้านที่เพิ่งจะเปิดใหม่ไม่นานนี้เองค่ะ เป็นร้านอาหาร
อีสานที่ตั้งอยู่ภายในตึกสวนดอกปาร์คค่ะ อยู่บนถนนสุเทพเลยค่ะ ใกล้กันกับโรงพยาบาล
สวนดอกเลย หาไม่เยอะค่ะ ตึกใหญ่เลย หัวมุมจะเป็นแมคโดนัลล์ค่ะ สามารถจอดรถได้ที่
ที่จอดรถของตึกเลย สำหรับตัวร้านนี้จะตั้งอยู่ทางด้านหลังร้านกาแฟอเมซอนค่ะ สามารถ
เดินเข้าไปได้จากทางข้างๆของตัวตึกเลยค่ะ

บรรยากาศของร้าน ไม่เหมือนร้านส้มตำเลยค่ะ ดูดีเลยทีเดียวเชียว มีดนตรีสดด้วยค่ะ 
สำหรับวันที่ไปทานเจอคุณลุง มีอายุแล้วเหมือนกันค่ะ เล่นเปียโนร้องเพลง เพราะมากกกกก
ได้บรรยากาศสบายหู สบายตาไปอีกแบบค่ะ โต๊ะที่นั่งมีค่อนข้างเยอะเลยค่ะ ถูกจัดตกแต่ง
อย่างดี มีที่รองแก้ว จาน ช้อนส้อมที่ใส่ถุงพลาสติกกันฝุ่นไว้อย่างดีเลยค่ะ ตัวร้านสะอาด
มีห้องที่แยกออกไปเป็นส่วนตัวด้วยค่ะ เผื่อใครที่ต้องการเลี้ยงฉลองหรือสังสรรค์ที่เป็นการ
ส่วนตัวก็ได้ค่ะ 

มาดูที่เมนูอาหารกันค่ะ จะเน้นที่เมนูอาหารอีสานค่ะ เริ่มที่เมนูส้มตำต่างๆก็มีเยอะเลยค่ะ
เช่น ส้มตำไทย ส้มตำปูปลาร้าน ตำถั่วหมูกรอบ ตำแตงไข่ต้ม ตำผลไม้ ส้มตำปูหมูกรอบ
และอาหารอื่นๆ เช่น ลาบหมู ซุปหน่อไม้ แกงเห็ดรวม น้ำตกคอหมูย่าง ตับหวาน 

เมนูทอดๆ เช่น ปีกไก่ทอดน้ำปลา ปีกไก่ทอดสมุนไพร หมูแดดเดียว เนื้อแดดเดียว
กุ้งแม่น้ำทอดกระเทียม ปลทับทิมทอด ที่มีทั้งทอดน้ำปลา ทอดสมุนไพร ลาบปลาทับทิม
สารพัดยำต่างๆ เช่น ยำถั่วพลู ยำกุ้งฟู ยำปลาทับทิมฟู ยำแหนม ยำทะเลรวม ยำหมูยอ
ต้มต่างๆ เช่น ต้มแซ่บ แกงเห็ดรวม ต้มข่าไก่ ต้มยำทะเลรวมมิตร 

นอกจากอาหารอีสานก็ยังมีเมนูอาหารจานเดียวง่ายๆด้วยค่ะ เช่น ข้าวผัดต่างๆ ข้าวราด
ผักพริกเผา ข้าวผัดน้ำพริกลงเรือไข่เค็ม ข้าวราดผัดกระเพรา ก๋วยเตี๋ยวผัดมันปู 
ข้าวผัดน้ำพริกปลาทู ผัดไทยกุ้งแม่น้ำ ฯลฯ

สำหรับรสชาติของอาหาร เราชอบเลยค่ะ อาหารรสชาติจัดจ้าน ถึงบรรยากาศของร้าน
จะดูหรูหราแต่อาหารก็ไม่ใช้จะจืดๆค่ะ ชอบแกงเห็ดรวมที่สุดเลยค่ะ อร่อย กลมกล่อม
ให้มาเยอะสมราคาดีค่ะ ราคาอาหารก็ไม่ถูกไม่แพงจนเกินไปค่ะ คุ้มค่า สมราคาดีค่ะ ทั้ง
ปริมาณก็ไม่ได้น้อยเกินไปอีกด้วยค่ะ